《儒家秋》
宋代·陈普

离离秋色上梧枝，向晓烟云冷砚池。
绛帐谈经千古道，青山对酒几联诗。
西风红叶林边树，夜雨青灯鬓上丝。
竹瘦荷枯篱菊净，暂韬笔砚彻皋比。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。